สวัสดีค่ะ ดิฉันอยากจะถามว่า ถ้ากินยาคุมมานาน มีวันหนึ่งลืมกินยาคุมเม็ดสุดท้าย(ยาคุมแอนนา28เม็ด)แล้วมีเพศสัมพันธุ์กับแฟนหลังจากหมดประจำเดือน7วัน แฟนหลั่งใน แต่ว่าแฟนอายุเยอะแล้ว แฟน61ปี ดิฉัน26 ปี จะมีโอกาสท้องไหมคะ (แต่งงานแล้ว) (ขอบค่ะ)
สวัสดีค่ะ Munee nuyten,การสร้างอสุจิในผู้ชายจะเกิดขึ้นได้ตลอดชีวิต ดังนั้นแม้ผู้ชายจะอายุ 61 ปี ก็ยังคงมีการผลิตตัวอสุจิได้อยู่ (หากไม่ได้เป็นหมัน) ซึ่งก็ย่อมทำให้เกิดการตั้งครรภ์ได้ค่ะส่วนยาคุมกำเนิดยี่ห้อแอนนา หากลืมทานยาเม็ดสุดท้าย หรือยาเม็ดที่ 28 นั้น เป็นเม็ดยาที่ไม่มีฮอร์โมน การลืมทานจึงไม่ผลต่อการคุมกำเนิดแต่อย่างใด อย่างไรก็ตาม ในวันต่อไป ต้องเริ่มทานยาคุมกำเนิดแผงใหม่ทันที เพื่อให้การคุมกำเนิดเป็นไปอย่างต่อเนื่องหากที่ผ่านมา ได้ทานยาคุมกำเนิดมาอย่างถูกต้อง คือ ทานทุกวัน ไม่มีวันที่ลืมทาน ทานยาในเวลาใกล้เคียงกันของแต่ละวัน ไม่มีอาเจียนหรือท้องเสีย ไม่ได้ทานยาอื่นบางชนิดร่วม ยาคุมกำเนิดก็จะช่วยป้องกันการตั้งครรภ์ได้มากกว่า 99% ค่ะ